cyanic-selkie/wikianc huggingface dataset:
Swartwoud-ham
Die ham word gewoonlik droog gepekel en met kruie, knoffel, koljander, swart peper en jenewerbessies gekruie. Die ham moet vervolgens saamgepers word totdat hy sy optimale vorm het. Daarnaas word die ham oor vars denneboom- en sparboomhout, sprokkelhout en saagmeel teen 'n temperatuur van 25 °C enkele weke lank koud gerook. Hierdie proses preserveer die vleis en gee aan die ham sy kenmerkende aromatiese geur en sy tipiese swartbruin swoerd.
Die ham word uiteindelik twee tot drie weke lank in spesiale stoorkamers met lugreëling en teen 'n konstante lugvogtigheid en temperatuur bewaar om sy smaak verder te verfyn. Die oorspronklike gewig van die ham het nou met naastenby dertig persent verminder, en is gereed om verpak te word.
Swartwoud-spek word volgens dieselfde resep en metode as buikspek gemaak.
Hongaarse Wikipedia
Die Hongaarse Wikipedia is die Hongaarse uitgawe van Wikipedia, 'n gratis aanlyn ensiklopedie. Die wikipedia is op 8 Julie 2003 begin.
Dit het tans artikels, en is die  grootste Wikipedia.
Ucero
Ucero is 'n munisipaliteit in die provinsie Soria in die Spaanse outonome gebied Kastilië en León.
Aloe vera
Vegetatiewe kenmerke
Aloe vera groei stamloos of met kort stingels, spruit uit en vorm digte trosse. Die stam bereik 'n omtrek van tot 30 cm. Die ongeveer 16 lansetvormige tapsvormige blare is in 'n digte roset op die stam gerangskik. Die 40 tot 50 cm lank en 6 tot 7 cm breë blaarlem is grysgroen en soms rooierig. Die blaaroppervlak is glad. Op die effens pienk rande is ongeveer 2 mm lank, vaste bleek tande op 'n afstand van 10 tot 20 mm. Die gedroogde blaarsap is geel.
Bloeiwyses en blomme
Die eenvoudige of een of twee keer vertakte bloeiwyse is 60 tot 90 cm lank en dra silindriese, gepunte rasse van 30 tot 40 cm lank en 5 tot 6 cm breed. Die ovaalvormige, teruggevoude skutblare is 10 mm lank en 3 tot 5 mm breed. Die geel blomme is op pedikels (blomstingels) ongeveer 5 mm lank. Die ongeveer 28 tot 30 mm lange blomme is effens bolvormig en afgerond aan hul basis. Op die vlak van die vrugbeginsel het hulle 'n deursnee van 7 mm. Bo dit word hulle verbreed en uiteindelik by die mond vernou. Die buitenste blomblare is nie saamgesmelt oor 'n lengte van 18 mm nie. Die meeldrade en styl steek 3 tot 5 mm van die blom uit.
Verspreiding
A. vera word as inheems beskou slegs aan die suidoostelike Arabiese Skiereiland in die Al Hajar-berge in noordoostelike Oman. Dit is egter wyd oor die wêreld verbou, en het genaturaliseer geraak in Noord-Afrika, sowel as Soedan en buurlande, saam met die Kanariese Eilande, Kaap Verde en Madeiraeilande. Dit het ook genaturaliseer geword in die Algarve-streek van Portugal, en in wilde gebiede regoor Suid-Spanje, veral in die streek Murcia.
Verbouing
Aloe vera word wyd gekweek as 'n sierplant. Die spesie is gewild onder moderne tuiniers as 'n medisinale plant en vir sy interessante blomme, vorm en sappigheid. Hierdie vetplante stel die spesie in staat om in gebiede met lae natuurlike reënval te oorleef, wat dit ideaal maak vir rotsplase en ander tuine wat min water gebruik. Die spesie is gehard in sones 8-11, en is onverdraagsaam teen swaar ryp en sneeu. Die spesie is relatief bestand teen die meeste insekplae, alhoewel spinmyte, witluise, dopluise en plantluisspesies 'n afname in plantgesondheid kan veroorsaak. Hierdie plant het die Royal Horticultural Society's Award of Garden Merit verwerf.
Chris Gauthier
Chris Gauthier (gebore 27 Januarie 1976) is 'n Engelse akteur en skrywer. Hy is bekend vir sy rolle in die rolprente 40 Days and 40 Nights (2002), Freddy vs. Jason (2003), en Watchmen (2009).
Camille Anderson
Camille Anderson (gebore 12 Maart 1978) is 'n Amerikaanse aktrise en vervaardiger. Sy is bekend vir haar rolle in die rolprente Psychotic (2002), Intolerable Cruelty (2003), Wedding Crashers (2005), en Slightly Single in L.A. (2013).
Wijnbergen, Doetinchem
Wijnbergen is 'n nedersetting in die munisipaliteit Doetinchem in die provinsie Gelderland in Nederland.
Hezbollah
Hezbollah (Arabies: حزب الله, baie keer ook Hizbullah, Hizb-Allah of Hisbollah geskryf, letterlik "Party van God/Allah") is 'n Islamitiese Libanese Organisasie. Dit het in 1982 ontstaan deur die samesmelting van verskeie Sjiïtiese groepe om teen die Israeliese Inval in Libanon te veg. Dit word blykbaar finansieel en ideologies deur Iran ondersteun.
In Libanon is dit enersyds 'n politieke party wat sedert 1992 ook in die parlement verteenwoordig word. Tans het hulle 12 van die 128 parlementslede. Die minister van energiesake in die huidige Libanese Regering is lid van die party. Aan die anderkant beskik dit egter ook oor paramilitêre eenhede wat veral in die suide van die land onafhanklik van staatsbeheer optree. Hezbollah streef ook sosiaal-politieke doelstellings soos gesondheid, opvoeding en media na. Hezbollah word tans deur Hassan Nasrallah gelei.
Die Verenigde State en 'n paar ander lande beskou Hezbollah as 'n Terroriste organisasie.
Ontstaan
In 1982, kort na die Israeliese besetting van Suid-Libanon word Hezbollah uit radikale elemente van die Sjiïtiese Amal-Beweging en verskeie kleiner groepe gevorm. Nadat dit aanvanklik aan die kant van die Amal-militêre teen die Israeliese weermag in Libanon geveg het, ontstaan daar in 1985 swaar gevegte tussen die deur Iran ondersteunde Hezbollah en Amal wat weer deur Sirië ondersteun is. Die einde van die Libanese Burgeroorlog lei opnuut tot versoening tussen die twee Sjiïtiese militêre groepe. Hulle politieke vleuels het ondertussen ook 'n verkiesingsooreenkoms aangegaan.
Finansiering
Hezbollah word gefinansier deur hoofsaaklik onverklaarde donateurs asook deur Iran wat maandeliks tot 50 miljoen euro aan Hezbollah skenk. Baie van Hezbollah se wapens kom ook uit Iran.
Middeldrif, Oos-Kaap
Middeldrif (ook Middledrift of Middeldrift) is 'n nedersetting 90 km noordwes van Oos-Londen in die Oos-Kaapprovinsie van Suid-Afrika. Dit is geleë in die Raymond Mhlaba Plaaslike Munisipaliteit van die Amathole-distrik in 'n gebied wat voorheen deel van die Ciskei was.
Die dorp in geleë aan die Keiskammarivier, 45 km wes-noordwes vanaf Qonce (voorheen King William's Town) en 16 km oos-suidoos van Alice. Dit is gestig in 1853 en geproklameer in 1882. Aanvanklik heet dit Beaconsfield, maar die naam is verander na die Hollandse "drift" tussen twee ander.
Gesondheid en Korrektiewe Dienste
Behalwe vir noodsaaklike munisipale dienste, is Middeldrif ook die tuiste van twee regeringsfasiliteite:
Cooper-vuurtoring
Die Cooper-vuurtoring is 'n vuurtoring op die Bluff in Durban, KwaZulu-Natal. Die eerste toring is in 1867 gebou en later deur 'n tweede toring vervang wat op sy beurt in 1942 deur die huidige toring vervang is. Die rede vir die laaste vervanging is dat die ou vuurtoring in die pad van die kusverdedigingartillerie was. Die vuurtoring is onbeman en aktief.
Ken Clark (akteur)
Ken Clark (4 Junie 1927 – 1 Junie 2009) was 'n Amerikaanse akteur. Hy was bekend vir sy rolle in die rolprente Attack of the Giant Leeches (1959), 12 to the Moon (1960), None But the Lonely Spy (1964), en Special Mission Lady Chaplin (1966).
Kokketiel
Die kokketiel (Nymphicus hollandicus) is ’n lid van die Kaketoefamilie wat inheems aan Australië is. Hulle is oor die wêreld heen gewild as troeteldiere en is redelik maklik om te teel. As voëls wat in hokke aangehou word, is hulle naas die budjie die gewildste.
Die kokketiel is die enigste lid van die genus Nymphicus. Dit is voorheen beskou as ’n kuifpapegaai, maar ná meer onlangse molekulêre studies en DNS-toetse is hulle in hul eie subfamilie, Nymphicinae, in die kaketoefamilie, Cacatuidae, geplaas. Dit is die kleinste voël in die familie. Kokketiele is inheems aan Australië en kom veral in die moeras-, struik- en boslande voor.
Beskrywing
duimnael|links|240px|’n Kokketiel in die natuur wys sy opgewondenheid of belangstelling met sy regop kuif. Die stand van die kokketiel se kuif dui sy gemoedstemming aan. Dit staan regop wanneer hy geskrik het of opgewonde is, skuins in ’n neutrale bui en plat teen die kop wanneer hy kwaad of op die verdediging is. Die voël se stert maak omtrent die helfte van sy totale lengte uit. Hy is sowat 30-33 cm lank en dus die klienste kaketoespesie.
Die "gewone grys" of "natuurtipe" kokketiel se vere is hoofsaaklik grys met opvallende wit vlekke aan die vlerke. Die mannetjie se gesig is geel of wit en die wyfie s’n hoofsaaklik grys of liggrys. Albei geslagte het ’n oranje kol op elke oor.
Hulle sing graag en kan geleer word om spesifieke wysies te sing. Soos papegaaie, maar in ’n mindere mate, kan hulle deur hul eienaars geleer word om woorde te herhaal.
Kokketiele is inheems aan Australië, waar hulle hoofsaaklik in droë of halfdroë gebiede voorkom, maar altyd naby water. Hulle is nomadies en sal trek na waar water en kos beskikbaar is. Hulle word óf in pare óf in klein groepe aangetref. Soms sal ’n paar honderd by ’n plek met water voorkom. Hulle eet dikwels landbougewasse.
Taksonomie en etimologie
duimnael|links|240px|Wilde kokketiele in Australië.
Die kokketiel is aanvanklik in 1793 deur die Skotse skrywer Robert Kerr as Psittacus hollandicus geklassifiseer. In 1832 is dit deur die Duitse ornitoloog Johann Georg Wagler na sy eie genus, Nymphicus, geskuif. Die genusnaam weerspieël die reaksie van een van die eerste groepe Europeërs wat die voëls in hul natuurlike habitat gesien het; hulle het gedink die voëls is so mooi dat hulle hulle na die mitologiese nimfe genoem het. Die spesienaam hollandicus verwys na Nieu-Holland, ’n historiese naam vir Australië.
Daar is lank geargumenteer oor die kokketiel se biologiese verwantskap; dit word nou in ’n monotipiese subfamilie, Nymphicinae, geklassifiseer, maar is in die verlede verkeerdelik gegroepeer onder die Platycercinae, die breëstertpapegaaie. Dié kwessie is nou opgelos met molekulêre studies. In ’n studie van 1984 is vasgestel hulle is nader aan kaketoes verwant as aan papegaaie. Die unieke parakiet (wat langstertpapegaai beteken) se morfologiese eienskappe is ’n gevolg van die afname in grootte en die gepaardgaande verandering van sy ekologiese nis.
Katalaans
Net soos met die ander Romaanse tale is die oorsprong te vinde in Latyn uit die Romeinse tydperk, soos dit deur die gewone mense gepraat is. Verskille met Spaans sluit in die gebruik van die "F" in Katalaans, in plaas van die "H" in Spaans in woorde soos "Fer"-Hacer (doen), "Ferro"-Hierro (yster) en "Farina"-Harina (meel). In teenstelling met Spaans het die klinkers drie verskillende variante in Katalaans, naamlik die oop, geslote en stom klank. Verder kom die "Ç" ook voor en ken Katalaans, behalwe die "LL" (LJ-klank uit Spaans) ook 'n "L·L" wat klink soos 'n VET "L": "parcel·la" (perseel). Die Spaanse "Ñ" word in Katalaans geskryf deur die "NY"-kombinasie soos in "Catalunya" (Cataluña, Katalonië) en "Espanya" (España, Spanje).
Katalaans het verskillende dialekte. Mens spreek byvoorbeeld in Valencia die "T" aan die einde van 'n woord uit, of mens gebruik "sa" en "ses" op die Baleariese Eilande as dit om 'n plek- of eiendomsaanduiding gaan. 'n Ou vorm van Katalaans word in Alghero (Sardinië) gepraat.
Vir lang tye was die taal in Spanje verbode, byvoorbeeld tussen omstreeks 1 500 en 1 800 maar ook meer onlangs onder die Francisco Franco-regime. Nou is die taal weer in opgang en kom weer algemeen voor. Om in diens van die Katalaanse owerheid te tree is mens verplig om perfekte skryf- en praatvermoë in Katalaans te hê. Ook in die onderwys in Katalonië word hoofsaaklik Katalaans gebruik, en die Spaanse taal word as 'n gewone vak in Katalaans gegee. Aan die universiteite in Katalonië word uitsluitlik in Katalaans (of Engels) gedoseer. Daar is dan ook in Barcelona byna meer Katalaans te sien as Kastiliaans, die amptelike Spaans.
Die skryf van Katalaans word bemoeilik deur die aksentuering, wat ingewikkelde reëls het, en die verandering van die slotklinkers in enkel- en meervoud. Iemand wat Spaans praat sal Katalaans as 'n heeltemal ander taal ervaar, soortgelyk aan die verskil tussen Duits en Afrikaans.
Enkele voorbeelde:
Geskiedenis
Die eerste Katalaanse dokumente dateer uit die 9de eeu, en Katalaans het tot by die middel van die 13de eeu nou betrekkinge met die Oksitaanstalige suide van Frankryk, maar begin al sedert die 11de eeu sy eie karakter ontwikkel. Die meeste Katalaanse trobadors het aanvanklik in Oksitaans geskryf, tog begin die Katalane geleidelik op hulle eie taal fokus. Die skrywer en filosoof Ramon Llull (1235–1315) word as die belangrikste Katalaanse digter beskou, wat Katalaans tot 'n eersterangse literêre taal in Europa uitgebou het. Hy begin ook om Katalaans as 'n vak- en wetenskapstaal te vestig.
Met die vereniging van Aragón en Kastilië deur die huwelik van die sogenaamde reyes católicos, koning Ferdinand van Aragón en Isabella van Kastilië, begin die geleidelike Kastiliaanse oorheersing van die Katalaanse taalgebied. Alhoewel Katalaans as die regs-, amps- en omgangstaal aanvanklik nie deur Kastiliaans bedreig is nie, begin die agteruitgang van Katalaans as 'n literêre taal.
Die 18de eeu word as die tydperk van die decadència beskou, 'n tyd van agteruitgang. Eers die literêre beweging van die romantiek wek weer die belangstelling in Katalaans, wat in die 19de eeu weer begin groei. Met die renaixença, die hergeboorte van Katalaans, begin ook die taalkundiges weer belangstel in Katalaans. In die dertigerjare van die 20ste eeu beleef die taal 'n bloeitydperk.
Die Fascistiese Franco-bewind maak 'n einde aan hierdie ontwikkeling en verbied die gebruik van Katalaans. Meer as 'n kwart miljoen mense, waaronder die meeste skrywers en politikusse, gaan in ballingskap, veral in Frankryk. Talle plekname is gehispaniseer, en dikwels is mense selfs gedwing om Kastiliaanse vanne aan te neem. Eers in die sestigerjare word die gebruik van Katalaans geleidelik weer toegelaat, en drie jare ná die afsterwe van generaal Franco is alle beperkings opgehef.
Die tydperk van onderdrukking het groot skade aan die Katalaanse taalgemeenskap berokken. Die gebrek van onderwys het nadelige gevolge vir die Katalaanse skryftaal ingehou, wat deur baie sprekers nie meer aangeleer is nie, en die Katalaanse nywerheidsgebiede het talle Spanjaarde uit ander dele van die land na Katalonië gelok. Hulle was meesal die Katalaanse taal nie magtig nie.
Die regering van Katalonië het 'n aantal maatreëls ingestel om hierdie toestande te verbeter, wat as die normalitzácio ("normalisering") bekend staan. Alhoewel baie welgestelde burgers en immigrante aanvanklik nie bereid was om Katalaans aan te leer nie, het die Katalaanse owerhede die posisie van Katalans in die afgelope kwarteeu gevestig. Danksy die belangrike rol, wat Katalaanse politikusse in die Spaanse koalisieregering speel, het die Katalane die toestemming van die Spaanse regering gekry om met die strawwe taalbeleid ten gunste van Katalaans voort te gaan. Die voormalige status van Katalaans is sodoende geleidelik herstel. Die Katalaanse taalbeweging vereis dat alle bewoners van die gebied 'n uitgebreide kennis van Katalaans verwerf en dit tenminste as 'n tweede taal kan praat.
Die hispanisering van persoons- en plekname is na die demokratisering van Spanje teruggerol.
1727
Die jaar 1727 was 'n gewone jaar wat volgens die Gregoriaanse kalender op 'n Woensdag begin het. Dit was die 27ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
Openbare maatskappy
Openbare maatskappye is normaalweg op 'n aandelemark genoteer en kry die afkorting "Bpk." na die naam van die maatskappy. Privaat maatskappye kry die afkorting "(Edms.) Bpk."
Dit kom ooreen met die Britse “Public Limited Company (plc)” en die Duitse "Aktiengesellschaft (AG)", maar verskillende wette is in verskillende lande van toepassing.
Galicies
Galicies (Galicies: galego, [ɡaˈleɣʊ]; Spaans: Gallego; Portugees: Língua galega) is 'n Romaanse taal wat in die Spaanse outonome gemeenskap Galisië, in die mees noordwestelike deel van Spanje, ten noorde van Portugal gepraat word.
Die taal word deur baie mense as 'n dialek van Portugees beskou. Wat taal betref is die onderskeid maar klein, maar die ortografie (spelling) is verskillend.
Die Spaanse staat erken Galicies as een van die vier amptelike tale (saam met Spaans, Katalaans en Baskies).
R364 (Suid-Afrika)
Die R364 is 'n streeksroete in Suid-Afrika wat Lambertsbaai met die R27-streeksroete, tussen Calvinia en Nieuwoudtville verbind. Vanaf die R27 gaan die roete oor die Pakhuispas en die Botterkloofpas, deur Clanwilliam, kruis die N7-nasionale pad, en gaan dan deur Graafwater voor dit Lambertsbaai bereik.
Telstar
Telstar is 'n Nederlandse sokkerspan wat in die Eerste divisie speel. Die span speel sy tuiswedstryde in die TATA Steel Stadion in Velsen (kapasiteit: 3000 sitplekke). Die klub is 'n kombinasie van Stormvogels en VSV (wat in 1938 die KNVB-Beker het gewen).
R365 (Suid-Afrika)
Die R365 is 'n streeksroete in Suid-Afrika wat Piketberg met Lambertsbaai verbind. Die roete begin by die N7-nasionale pad in Piketberg, gaan verby die R366 afdraai net verby Eendekuil en sluit aan by die R364 in Lambertsbaai waar die roete eindig.
Cannes-rolprentfees 2012
Die 65ste jaarlikse Cannes-rolprentfees is van 16-27 Mei 2012 gehou. Die Italiaanse regisseur Nanni Moretti was die voorsitter van die jurie vir die hoofkompetisie. Die Franse aktrise Bérénice Bejo het die opening- en die afsluitingseremonie aangebied. Altesaam 52 rolprente en kortfilms is vertoon.
Die Franse rolprent Blue Is the Warmest Colour het die Palme d'Or gewen. Die fees is geopen met Wes Anderson se Moonrise Kingdom en afgesluit met Thérèse Desqueyroux, die laaste fliek van wyle Claude Miller. Die amptelike plakkaat het ’n foto van Marilyn Monroe opgehad vir die 50ste herdenking van haar dood.
Kevin Olusola
Kevin Olusola ( 5 Oktober 1988) is ’n Amerikaanse musikant, beatboxer, rapper, albumvervaardiger, sanger en liedjieskrywer. Hy is veral bekend as die beatboxer van die sanggroep Pentatonix. Nadat die groep in 2011 NBC se The Sing-Off gewen het, het hulle vyf albums die lig laat sien – almal het in die topvyf van Billboard 200 beland en Pentatonix het meer as 2 miljoen albums verkoop. Met meer as 13 miljoen volgelinge en 2,4 miljard besoeke is die groep se YouTube-kanaal tans een van die gewildste musiekvideokanale.
Groot-Vispunt-vuurtoring
Die Groot-Vispunt-vuurtoring is 'n vuurtoring by die mond van die Groot-Visrivier, noordoos van Port Alfred. Dit is in 1898 opgerig en is onbeman en aktief. Daar is huisvesting in twee selfsorgeenhede beskikbaar, asook 'n toeristeburo, geskenkwinkel, swembad en 'n saal wat gebruik word vir troues en funksies.
Kevin Olusola
Olusola beoefen ook wat as "celloboxing" beskou word (die speel van die tjello gekombineer met beatboxing). Sy celloboxing-weergawe van Mark Summer se "Julie-O" het in April 2011 geweldige reaksie ontlok en gelei tot sy verbintenis met Pentatonix. Olusola het al op feeste van klassieke musiek opgetree en is deur Quincy Jones gekies om hom op die Montreux-jazzfees van 2012 te verteenwoordig op dieselfde program as Bobby McFerrin en Chick Corea. Olusola praat vlot Mandaryns.
Ella Anderson
Ella Anderson (gebore 26 Maart 2005) is 'n Amerikaanse aktrise. Sy is bekend vir haar rolle in die rolprente Mother's Day (2016), The Boss (2016), en The Glass Castle (2017), en in die televisiereeks Henry Danger (2014).
Lyfland
Lyfland, verouderd, Liefland, ook Eifland, Latyn Livonia, Pools Liwonia, Lyfs Līvõmō, Lets Vidzeme, Russies Ливония (Liwonija), Esties Liivimaa is die naam van 'n historiese streek in die Baltikum. Die Naam is afgelei van die Fins-Oegriese stam van die Liv.
Musa Dagh
Geskiedenis
Die Ottomaanse amptenare van die streek het 'n amptelike opdrag van die Turkse regering ontvang om die inwoners van ses Armeense dorpe: Kabusia (Kaboussieh), Yoghunoluk, Bitias, Vakef, Kheter Bey (Khodr Bey) en Haji Habibli uit die streek te verdyf. Dit was deel 'n wyer operasie wat sedert 1915 deur die Ottomane uitgevoer is. Tydens die opmars van die Turkse troepe het die Armeense bevolking van die dorpe, wat bewus was van die dreigende gevaar, skuiling gaan soek op die Musa Dagh en vir drie en vyftig dae die aanvalle van die Turkse weermag weerstaan. Omtrent 250 mans het aan die verdediging van die Musa Dagh teen die Turkse weermag in Junie 1915 deelgeneem. Een van die leiers van die Armeense verdediging was Movses Der Kalousdian, wie se Armeense naam dieselfde was as dié van die berg. Geallieerde skepe, veral die Franse 3de Eskader wat in die Middellandse see onder die bevel van Louis Dartige du Fournet was, het die geveg bemerk net toe die oorlewendes se ammunisie en voedsel besig was om op te raak. Die oorlogskepe het die oorlewendes gered en hulle dan na veiligheid na Port Said in Egipte gebring. Die Franse en Britse skepe, beginnende met die Guichen, het altesaam 4,200 mans, vroue en kinders van die Musa Dagh ontruim.
Lyfland
Lyfland beskryf in 'n breër sin, die gebied van die hedendaagse State Estland en Letland in die voormalige Meesterdom Lyfland binne die staat van die Duitse Orde. Lyfland, in die enger sin beskryf slegs die streek noord van Riga tot by die Peipusmeer, wat gebiedsgewys ooreenstem met die Lettiese streek van Vidzeme in die suidelike helfte van Estland. Deesdae word dikwels net Vidzeme met Lyfland vergelyk, wat nog 'n vernouing van die begrip tot gevolg het.
Musa Dagh
Geskiedenis
Toe die Sanjak van Alexandretta in 1918 onder Franse beheer gekom het, het die meeste van die inwoners van die ses Armeense dorpe teruggekeer na hul huise.
Lyfland
Geskiedenis
Die eerste nedersettings op die gebied van vandag se Baltiese State van Litaue, Letland en Estland het hulle oorsprong in die tyd van die eerste eeu voor Christus. In die gebied het naas die Baltiese stamme van o.a. die Koere, Semigalliers, Selone, Lettgalle was daar ook die fins-Ugrianse Livs veral in die noorde. Om 1200 na Christus was hul nedersettingsgebied die Dünamündung om die huidige stad Riga, en dan die gebied langs die kus van die Oossee in 'n noordelike en westelike rigting. Die bevolkte gebied het tot in die suide van die huidige Estland gestrek. Die getal lede van die Liviese stamme van hierdie tydperk word om 20,000 beraam.
Musa Dagh
Geskiedenis
Om die gebeurtenis te herdenk is in 1932 'n monument bo-op die berg opgerig om die gebeurtenis te herdenk. Op die 29 Junie 1939 is die provinsie ingevolge 'n ooreenkoms tussen Frankryk en Turkye aan Turkye teruggegee. Daarna het die meeste Armeniërs uit ses van die dorpe uit Hatay geëmigreer. Sommige van die inwoners van die dorp Vakıflı het gekies om te bly. Vakıflı is die enigste oorblywende etniese Armeense dorp in Turkye, met 'n bevolking van slegs 140 Turks-Armeniërs. Die meeste mense wat Hatay in 1939 verlaat het, het na Libanon geëmigreer waar hulle hulself in die munisipaliteit van Anjar hervestig het. Vandag, is die munisipaliteit van Anjar in ses distrikte verdeel, elkeen ter herdenking van een van die dorpe om die Musa Dagh.
Lyfland
Duitse Heerskappy
In die laat-middeleeue het die naam Lyfland (toe ook Eifland) die hele grondgebied van die Lyflandse orde (Schwertbrüderorden) beskryf, die huidige Letland en Estland (sonder die Deense deel in die Noorde van Estland). Die gebied is in die 13de eeu deur die Lyflandse orde onder die leierskap van die in Bremen gebore Biskop van Riga Albert I von Buxhöveden verower (en is Lyfland sodoende as 'n territoriale entiteit geskep); die Lyflandse orde het in 1237 deel van die Duitse orde geword. Anders as in Pruise, kon die Duitse orde in Lyfland – ook na die Slag van Tannenberg (1410) – hulleself as belangrikse heersers in Lyfland seëvier. Hierdie prestasie is te veral te danke aan die landmeesters Johann Freytag von Loringhoven (1483–1494), en Wolter von Plettenberg (1494–1535). Onder Plettenberg, was as Duitse Meester self Katoliek gebly het, begin vanaf 1524 die Reformasie in Lyfland, sonder dat daar enige geweld tussen Katolieke en Protestante. Na die ondergang van Oudlyfland in 1561 het dit duidelik geword dat die Protestantisme die belangrikste skakel tussen die Duitsers, Estlanders en Letlanders in Altlivlands geword het. Protestantse pastore het buitengewoon baie daartoe bygedra dat daar 'n groeiende konvergensie tussen hul volke ontstaan het, ook kultureel. In die verskeie staatsstrukture – en selfs in die tyd van die Letse en Estnies emansipasie – kon hierdie samehorigheid het nooit volhoubaar vernietig word nie.
Dalmaties
Dalmaties was 'n Romaanse taal wat aan die ooskus van die Adriatiese See in Kroasië en, op sy hoogtepunt, ook in Montenegro gepraat is. Die taal het in die 19de eeu uitgesterf. Die laaste plek waar die taal gehoor is, is 'n eiland Krk (Veglia in Italiaans, Vikla in Dalmaties); die laaste spreker was Tuone Udaina, wat op 10 Junie 1898 dood is toe hy op 'n landmyn trap. 'n Jaar te vore het die Italiaanse geleerde Matteo Giulio Bartoli hom besoek en alle moontlike inligting oor die taal ingewin vir die skryf van 'n boek oor die onderwerp. Bartoli het duisende woorde stories en lewensgegewe met Italiaanse vertalings opgeskryf. Dit is in 'n boek gepubliseer met baie inligting oor woordeskat, fonologie en taalkunde van die taal. Hy skryf in Italiaans en publiseer in 1906 'n Duitse vertaling onder die titel Das Dalmatische. Die Italiaanse manuskripte het egter verlore geraak, en die werk is eers in 2001 in Italiaans hervertaal.
Lyfland
Poolse, Deense en Sweedse oorheersing
Op die Augsburgse Reichstag van 1530 is Lyfland, sonder enige praktiese gevolge – deel van die Heilige Romeinse Ryk verklaar. 1558 het die Lyflandse oorlog begin met die inval van Russiese troepe; sommige dele van die land het tot 1582 beset gebly. Om hulleself teen die Russiese bedreiging te beveilig, het Kurland en Lyfland, verteenwoordig deur hulle Ridders, hulleself in 1561 onder die Poolse gesag gestel: Van Kurland het onder Poolse Lehnshoheit – die sekulêre Hertogdom Kurland en Semgale geword, onder die laaste landsmeester van die Duitse orde in Lyfland, Gotthard Kettler, terwyl die werklike Lyfland direk aan Litaue oorgedra is. Later het Lyfland in die staat van Pole-Litaue, 'n soort medeeiendom van die twee deelstate gevorm het. Estland en die eiland van Ösel (Saaremaa) het vir dieselfde rede en ook verteenwoordig deur hulle ridders, hulle aan die Deense en Sweedse gesag onderwerp. As gevolg van hierdie onderdeling in verskillende gebiede het die betekenis van die Naam van Lyfland verder vernou op die gebiede noord van die Düna-rivier en na die gebiede suidwes van die Peipusmeer.
Musa Dagh
Geskiedenis
Tydens die Franse die oorlewendes in 1915 gered het, het die Armeense hoofpriester aangehaal wat gesê het: "Die bose het net gebeur ... om vir die Here in staat te stel om ons sy genade te bewys."
Dalmaties
Dialekte
Die belangrikste dialekte waaroor inligting beskikbaar is:
Lyfland
Poolse, Deense en Sweedse oorheersing
In 1629 het die grootste gedeelte van Livonia deur verowering deur Gustav II Adolf as provinsie Sweeds-Lyfland deel van Swede geword; slegs die gebied om Dünaburg (Daugavpils) sowel as Kurland pools gebly en is Pools-Lyfland genoem.
Musa Dagh
Die Veertig Dae van Musa Dagh
Hierdie historiese gebeure het Franz Werfel geïnspireer om roman Die Veertig Dae van Musa Dagh (1933) te skryf, 'n fiktiewe verhaal gebaseer op Werfel se gedetailleerde ondersoek van historiese bronne. 'n Film met dieselfde naam is uitgereik in 1982.
Lyfland
Russiese Oossee Provinsie tussen 1721–1919
In 1721 word die streek deur Pieter die Grote verower en word deel van Rusland. Saam met die destydse Estland (hedendaagse Noordelike deel van die Republiek van Estland) en Kurland (sedert 1795) het dit een van die drie Russiese Oossee provinsies gevorm, wat deur die Duits-Baltiese adel, elk onafhanklik bestuur is. Die Keiserlike Russiese goevernement Lyfland wat van 1721 tot 1919 bestaan het, met sy hoofstad in Riga (wat voorheen onder die afwisselende heersers 'n sekere mate van outonomie geniet het) en die Universiteitsstad van Dorpat (Tartu), het uit ongeveer die hedendaagse suid-Estland (Tartu) en Noord-Oos Letland, tot die Düna-rivier bestaan. Die Letse gedeelte van hierdie woudryke gebied is (wat onder die plaaslike naam van Vidzeme bekend is), is een van die vier historiese provinsies van die land. Dit sluit die gebied van Valmiera (Wolmar), Sigulda (Sigulda) en Cēsis (Wenden), sowel as na die rivier Gauja (Lyflandse Aa) in. Die oorblywende gedeelte van Lyfland wat aan Pole toegeval het, is in 1772 tydens die Eerste verdeling van die Pole aan die Russiese Ryk toegeken en het deel geword van die provinsie van Vitebsk. Hierdie gebied is in 1919 aan Letland toegeken waar die streek as Letgallen (lett. Latgale). bekend gestaan het
Dalmaties
Dialekte
Die eerste twee (naamlik die Noordelike en Suidelike dialekte) is die bekendste en dit blyk dat hulle vir 500 jaar geskei was.
Voorbeeld
Hier volg die Onse Vader in Portugees, Dalmaties, Italiaans, Istro-Romeens en Romeens:
Lyfland
Russiese Oossee Provinsie tussen 1721–1919
Tydens die Eerste Wêreldoorlog het die bevolking van die provinsie aan die kant van Rusland teen Duitsland geveg, wat veral 'n probleem vir die Duitssprekende bevolking geskep het, wat deur die Russe met wantroue bejeën is. Tydens die oorlog het Rusland 'n streng transformasieproses begin om die opvoedkundige en kultuurinstellings van die Duitssprekende minderheid te dwing om Russies as voertaal te gebruik. Bosjewistiese opstokers het ook gereelde aanslae op die eienaars van die afgeleë landgoedere geloods.
Roemeense Wikipedia
Die Roemeense Wikipedia is die Roemeense uitgawe van Wikipedia, 'n gratis aanlynensiklopedie. Die wikipedia is in Julie 2003 begin.
Musa Dagh
Die Veertig Dae van Musa Dagh
Werfel het aan verslaggewers gesê: "Die stryd van 5,000 mense op Musa Dagh het my so gefassineer dat ek die Armeense mense deur die skryf van die verhaal wou help deur die verhaal aan die wêreld mee te deel".
Lyfland
Russiese Oossee Provinsie tussen 1721–1919
Na die Oktoberrevolusie in 1917 het die Bosjewieke die intelligentia van die Duitssprekende minderheid gevangegeneem en is honderde vooraanstaande burgers vermoor voordat die jeug van die Duissprekende minderheid (meestal ontslane soldate van die Russiese weermag) die Bolsjewieke tot voor St Petersburg kon verdryf in 1919. Soos die volkermoord op die Armeniërs in 1915 vir die wêreld onbekend sou gebly het as Franz Werfel nie die roman "Die vierzig Tage der Musa Dagh" sou gepubliseer het nie, so ook het die Roman-trilogie van Siegfried von Vegesack "Eine Baltische Tragödie", die volkemoord aan die Duitssprekende minderheid in Lyfland bekendgestel.
Angolabrandnetel
Die Angolabrandnetel (Obetia carruthersiana) is 'n boom wat inheems is aan Namibië en Angola.
Axinella polycapella
Axinella polycapella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Angolabrandnetel
Die boom se FSA-nommer is 69.
Lyfland
Na die Eerste Wêreldoorlog
Omdat Lyfland geen uniforme etniese bevolking gehad het, maar hoofsaaklik deur Estoniers en Lette met 'n Duitssprekende minderheid bewoon is, is dit na in1918 na die einde van die Eerste Wêreldoorlog in Estland en Letland verdeel. Die streek wat aan Estland toegeken is het geen eie naam gehad nie, terwyl die streek wat aan Lettland toegeken is Vidzeme (vertaalbaar met die middelland) genoem word – vandaar die verdere vernouing van die begrip Lyfland in die onlangse tyd, waar Lyfland en Vidzeme gelykgestel word.
Axinella polycapella
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1953 deur De Laubenfels.
Lyfland
Na die Eerste Wêreldoorlog
Die groot landgoedere van die Duitssprekende adel is na die oorlog opgebreek en is die grond aan die Estniese en Lettiese meerderheid toegeken. Omdat die Duitssprekende minderheid daardeur 'n groot gedeelte van sy ekonomiese basis ontneem is, het 'n groot gedeelte van die minderheid wat oorleef het in daardie tyd Duitsland toe geëmigreer. Estnies en Letties is as amptelike tale van die onderskeie nuwe lande erken.
Middeleeuse stede in Lyfland
Om 1561 het die volgende stede (jaar van stadsreg) bestaan:
Literatuur
in volgorde van voorkoms
Oliver Clark
Oliver Clark (gebore 4 Januarie 1939) is 'n Amerikaanse akteur en skrywer. Hy is bekend vir sy rolle in die rolprente They Might Be Giants (1971), Ernest Saves Christmas (1988), en Mystery Men (1999), en in die televisiereeks The Two of Us (1981).
HVV Den Haag
HVV is 'n amateur sokkerspan in Den Haag. Die klub is in 1883 gestig en is dus een van die oudste sokkerspanne in Nederland. HVV was al tien keer die kampioene van Nederland gewees. Die span het die KNVB-Beker in 1903 gewen.
Omnia (musiekgroep)
Omnia is 'n Nederlandse Pagan Folk-musiekgroep wat deur die sanger en liedjieskrywer Steve "Sic" Evans-van der Harten (* 24 Julie 1967 in Nijmegen) en sy vrou Jennifer "Jenny" Evans-van der Harten (* 1980 in Mijdrecht) in Utrecht gestig is. Huidige en gewese lede van die groep was naas Nederland uit Ierland, Cornwall, België en Iran afkomstig en het hul stempel op Omnia se musiek afgedruk. Die groep se naam is die afkorting vir die Latynse uitroep Omnia chaos est - "Alles is chaos", een van die groep se leuses.
Cecillia du Toit
Cecilia M. du Toit was ’n senior lektor aan die Universiteit van Pretoria en is 'n Afrikaanse dramaturg en skrywer van jeuglektuur.
Lewe en werk
Cecilia Magdalena du Toit (gebore Schoeman) is ’n opvoedkundige en skryfster wat veral betrokke is by die kreatiewe skryfwerk onder jongmense. Sy studeer aan die Universiteit van Pretoria en die Pretoria Onderwyskollege, waar sy haar as onderwyseres bekwaam. Sy gee Engels op hoërskoolvlak en later as dosent. Haar nagraadse studies is aan die Universiteit van Pretoria en sy behaal in 2001 die M.A.-graad cum laude met ’n verhandeling oor “The recreational reading habits of adolescent readers: a case study” en in 2004 ’n Ph.D.-graad met ’n proefskrif oor “Transition, Text and Turbulence: Factors Influencing Children’s Voluntary Reading in Their Progress from Primary to Secondary School”. Sy was senior lektor in die Departement Kuns en Tale aan die Universiteit van Pretoria. Sy was ook ’n bestuurslid van ANFASA (Academic and Non-fiction Authors Association of South Africa). Sy skryf “Writing Light & Matching Moods”, stel ’n bloemlesing van gedigte vir kinders saam en skryf ’n handboek oor die onderrig van poësie. Saam met Vreda Pieterse is sy verantwoordelik vir die redaksie van referate wat by die 2009 konferensie van lektore in rekenaarwetenskap gelewer is, onder die titel “SACLA 09: Proceedings of the 2009 Annual Conference of the Southern African Computer Lecturers' Association”. Van haar vakkundige artikels word ook in verskeie tydskrifte gepubliseer, waaronder die SA Journal for Language Teaching.
Skryfwerk
Sy spits haar veral toe op drama. In haar jeugdrama “Die skuld van Sarel Sluim oftewel Hoe die Heldhaftige Hendrik Heuningkom die Papenpools gehelp het” skuld die Papenpools (Pappa en sy dogter Popsie) na Ma Papenpool se dood geld aan die skurk Sarel Sluim. Sarel dreig om hulle in die koue en sneeu uit die huis te gooi as hulle nie hulle skuld voor twaalfuur betaal nie. Sarel bied aan om Popsie as vrou te neem in ruil vir die skuld. Hendrik Heuningkom daag egter op en verslaan vir Sarel in ’n tweegeveg, waarna hy ook die geheim van Ma Papenpool se wegsteekplek vir die geld vir Sarel oplos. So word die Papenpools gered en kry Hendrik vir Popsie as vrou. Hierdie drama word opgeneem in die versamelbundel “Die magiese kring”, onder redaksie van Temple Hauptfleisch, en saam met “Slim, slimmer, Simon” (onder haar nooiensnaam C.M. Schoeman) word dit ook opgeneem in die versamelbundel “Van die banke op die planke”, saamgestel deur Elise van Wyk. In laasgenoemde drama bly die dertienjarige Simon Abels by die huis om te leer vir die eksamen, terwyl sy ouer broer en die jonger tweeling saam met sy ouers by die see gaan vakansie hou. In hulle afwesigheid huur Simon al die gesin se besittings soos die televisie, die waaier, rolskaatse en ketel uit om so sakgeld te verdien. Wanneer die gesin onverwags vroeg tuiskom, is hulle ontsteld oor al die goed wat weg is en roep die polisie se hulp in. In 2008 verower “Boetie Beter Bester” die Maskew Miller Longman-prys vir jeugdrama. Hierdie drama is ’n tong-in-die-kies-kyk na die vindingrykheid van kinders. Die drama “Maskermaan” is in 2008 op die kortlys vir die Nagtegaal-prys en die ATKV se prys vir ’n dramateks, en onder regie van Nico Luwes maak in 2009 sy debuut by die Vryfees in Bloemfontein en in 2010 by die Klein Karoo Nasionale Kunstefees. Dit handel oor ’n fiktiewe ontmoeting tussen C. Louis Leipoldt en Eugène Marais, waar hulle gesels oor digterskap, liefde vir die natuur en kennis van die veld. Elkeen het egter ’n verborge agenda. Leipoldt wil Marais help om sy verslawing te oorkom, maar dit ontaard in ’n gewetenlose skaakspel waarin maskers voorgeskuif en weggeruk word en albei gedwing word om fasette van hulle lewens in die oë te kyk. “Granaat” is in 2012 op die kortlys vir die toekenning van die ATKV-prys vir ’n dramateks. In 2012 wen die drama “Swewende maan” die Maskew Miller Longman-prys vir jeugdrama.
Omnia (musiekgroep)
Omnia tree by Middeleeuse, Keltiese, gothic-, wêreldmusiek- en fantasyfeeste in Europa, maar ook in Nederlandse en Duitse teaters op.
Cecillia du Toit
Skryfwerk
Haar radiodrama “Barnardbodensteinbuysgoeiemôre” verower ’n tweede plek in die Radio Sonder Grense radiodramakompetisie. Barnard Bodenstein Buys is ’n in- en uitvoermaatskappy en Lindie Lourens werk as ontvangsdame vir dié maatskappy. Sy het onderskeidings gekry vir kantoororde en skakelbordwerk aan ’n sekretariële kollege, maar hier word sy tot die uiterste beproef. “Klippekloof” word in Junie 2014 uitgesaai. Die titel van die drama is simbolies van die kloof wat tussen twee broers ontstaan het, met die klippe simbolies van die harte van die broers. Die geoloog Marius Venter moet die klipformasies in die omgewing van die plaas Klippekloof ondersoek en bly op die plaas oor by Petrus en Kotie Versteen. Hulle is baie gasvry en hy voel dadelik tuis, maar in die nag word hy wakker van ’n perd wat runnik, gevolg deur ’n geweldige slag. By nadere ondersoek vind hy egter absoluut niks nie. Petrus vertel dan van die broedertwis tussen hom en sy broer Joachim, wat so erg was dat hulle ’n heining oor die plaas tussen hulle gespan het. Een nag word Joachim se seuntjie baie siek en die dokter van die dorp verongeluk met sy perd op die plaas teen die heining, met die seuntjie wat ook later die nag oorlede is. Elke donker nag verongeluk die dokter steeds op sy perd op die plaas. Die tragedie en die implikasies daarvan soos dit gaandeweg ontbloot word, verander Marius se lewe.
Sy skryf ook die jeugverhaal “Giepie en Grootjie” onder haar nooiensnaam, waarin die hoofkarakter, die seun Giepie, as derdepersoonverteller aan die woord is. Een nag ontdek hy dat sy oupagrootjie, wat hy voorheen slegs op ’n baie ou foto gesien het, langs sy bed sit. Giepie besluit om weg te loop, want sy ma gaan weer trou. Wanneer hy in die trein klim, is Grootjie saam met hom. Hy neem Giepie na ’n plaas en familie van hom wat hy duidelik nog nooit gesien het nie, en hy word betrek by ’n soektog na die mense se vyfjarige dogtertjie Leentjie. Hier neem Grootjie afskeid van Giepie. Tydens die soektog na die dogtertjie val Giepie in ’n grot en ontdek Leentjie daar. In hierdie afgeslote ruimte ontdek hy dieper waarhede en verkry meer insig in homself. So word hy meer volwasse, met ’n beter begrip van die lewe, homself en ander mense. Dit laat hom ook in die werklike lewe anders optree en hy aanvaar sy ma en sy aanstaande pa.
Omnia (musiekgroep)
Eksterne skakels
Media
Vadillo
Vadillo is 'n munisipaliteit in die provinsie Soria in die Spaanse outonome gebied Kastilië en León.
Rolls-Royce
Rolls-Royce kan na een van die volgende verwys:
BMW hou tans die regte om die naam Rolls-Royce te gebruik:
1728
Die jaar 1728 was 'n skrikkeljaar wat volgens die Gregoriaanse kalender op 'n Donderdag begin het. Dit was die 28ste jaar van die 18de eeu n.C. In teenstelling met gewone jare het die jaar 366 dae en 'n 29 Februarie gehad.
Axinella pomponiae
Axinella pomponiae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1998 deur Alvarez, Van Soest & Rützler.
Roger Clark (akteur)
Roger Clark (16 Maart 1908 – 13 Oktober 1978) was 'n Amerikaanse akteur. Hy was bekend vir sy rolle in die rolprente Secrets of the Lone Wolf (1941), The Wife Takes a Flyer (1942), They All Kissed the Bride (1942), en The Lady Is Willing (1942).
R356 (Suid-Afrika)
Die R356 is 'n streeksroete in Suid-Afrika wat die R46 naby Ceres met Loxton in die Noord-Kaap verbind via Sutherland en Fraserburg.
Die roete begin waar dit in van die R355 afdraai naby waar die R355 op sy beurt van die R46 afdraai. Dit roete gaan dan noordoos vir 110 kilometer en gaan die Noord-Kaap binne. Dit bereik dan 'n aansluiting met die R354, wat uit die suide kom. Die twee roetes word medebeskryf vir 50 km, deur die Verlatenkloofpas en daarna die Rooikloofpas, wat oor die Komsberg gaan om Sutherland te bereik. Die R354 verlaat Sutherland in 'n noordwestelike rigting en die R356 gaan noordoos tot by Fraserburg. Die roete kruis die R353 hier met 'n verspringende kruising. Dit hou aan in 'n noordoostelike rigting, na 22 km tak die R308 af, en die roete gaan tot naby Loxton waar dit by die R381 aansluit.
Toerismeroete
Die R356 staan ook bekend as die Vergete Grootpad, en is 'n toerismeroete tussen die Karoopoort en die Verlatekloofpas in die suidelike deel van die Tankwa-Karoo.
Die grondpad is nagenoeg 80 km lank en begin by die noordelike ingang van die Karoopoort by 33° 12′ 21″ suid en 19° 43′ 46″ oos. Van daar draai dit suidooswaarts verby Inverdoorn (Spes Bona), Fonteinsklip (Paardekop), Klein-Hangklip tot by Bizansgat. Daar draai die pad meer oosnoordoos em gaan verby Jukfontein (Yuksfontein), oor Jukhoogte, met die Thyshoogtepas (ook bekend as Gousblomhoogte en die grens tussen die Wes- en die Noord-Kaap) oor die Koedoesberge, verby Windheuwel tot die punt 32° 28′ 11″ suid en 20° 27′ 16″ oos. Daar sluit dit by die R354-pad na die Verlatekloofpas oor die Roggeveldberge aan.
Geskiedenis
Hierdie pad was eens deel van die hoofroete vir ossewaens en perdekoetse van die Kaap na die binneland. Boere in die Warm Bokkeveld het reeds tussen 1750 en 1800 plase tussen die Koedoesberge en die voetheuwels van die Roggeveldberge gehad. Later jare was dit die gebruiklike reisrigting na die landstreek noord van die Oranjerivier en het sendelinge op pad na Kuruman en Griekwaland-Wes  dit gebruik. Hulle is deur diamantdelwers op pad na Kimberley gevolg. Eintlik het hierdie pad dus al by Ceres begin en via die Swaarmoedpas, Theronsbergpas en Hottentotskloof by die Karoopoort gekom. Vanaf Verlatekloof en Sutherland was die reisrigting meestal so noordoos oor die Rietrivier en die Sakrivier (noord van Fraserburg) en soms ‘n bietjie meer suid verby Wagenaarskraal op die grense van die Kaapkolonie. Reisigers soos Carl Peter Thunberg, Hinrich Lichtenstein en William John Burchell meld in hul reisverslae dat hulle hierdie roete gevolg het. Met die aanleg van die spoorlyne na die binneland in die laat 19de eeu en die latere bou van die hoofpaaie het hierdie pad in onbruik verval. Teenswoordig word dit hoofsaaklik deur toeriste en plaaslike boere gebruik. Veral vir geoloë is die landstreek van belang.
EFC Prinses Wilhelmina
EFC Prinses Wilhelmina (of PW) is 'n Nederlandse amateursokkerspan in Enschede. Aan die begin van die 20ste eeu was die span baie suksesvol gewees, maar kon nooit die nasionale titel wen nie. In 1914 is hulle uit die Eerste klasse (toe die 1ste afdeling in Nederland) gerelegeer. PW speel naas sokker ook krieket. Die professionele sokkerspan Willem II het die spankleure van PW oorgeneem.
Luke Gell
Luke Gell (gebore 20 Januarie 1987) is 'n Engelse akteur. Hy is bekend vir sy rolle in die rolprent Crusade in Jeans (2006) en in die televisiereekse Barbara (1995), Holby City (1999), en Two Pints of Lager and a Packet of Crisps (2001).
Grootknoet
Die Grootknoet (Calidris tenuirostris) is 'n seldsame swerwer aan die ooste van Suider-Afrika. Die voël word gewoonlik by riviermondings in Mosambiek gesien en is al twee keer aan die Weskus opgeteken. Die voël is 26 – 28 cm lank, 125 - 220 g groot met 'n vlerkspan van 64 cm. In Engels staan die voël bekend as die Great Knot.
Medinaceli
Medinaceli is 'n munisipaliteit in die provinsie Soria in die Spaanse outonome gebied Kastilië en León.
R366 (Suid-Afrika)
Die R366 is 'n streeksroete in Suid-Afrika wat Elandsbaai met die R365 verbind en indirek met Piketberg en die N7-nasionale pad. Dit begin in Elandsbaai, hou suidoos, gaan verby Redelinghuys en sluit aan by die R365, noord van Piketberg.
Fort Cox
Tydens die Kaapse grensoorloë van 1779 tot 1877 het die Britse owerheid 'n reeks forte in die Oos-Kaap gebou. Fort Cox en Fort White is aan die boloop van die Keiskammarivier in die Provinsie van Koningin Adelaide opgerig.
Dit is in 1835 onder moeilike omstandighede gebou weens die Gaikas se voortdurende aanvalle. Aanvanklik was die fort bloot 'n eenvoudige grondwal versterk met klip. In 'n binneplaas was mure en enkele huise van steen. Toe die Provinsie van Koningin Adelaide in 1836 opgehef word, is slegs die forte te King William's Town en Fort Cox behou. Met die uitbreek van die Oorlog van die Byl (Sewende Grensoorlog, 1846-47) is die fort egter opgeknap.
Toe die Agtste Grensoorlog (1850-53) uitbreek, haas die goewerneur van die kolonie, sir Harry Smith, hom na die oorlogsterrein. Die Gaikas onder Sandile keer Smith in Fort Cox vas en 'n Britse leërmag van 200 moes na Fort Hare terugval toe hulle nie daarin slaag om die goewerneur te ontset nie. Smith het daarna self deurgebreek en King William's Town veilig bereik.
Fort White op die Debevlakte was 'n kommunikasiepos tussen Fort Cox en King William's Town. Ook moes die manskappe die plunderaars hier voorkeer wat deur Line Drift na hulle skuilplekke in die berge onderweg was.
Axinella profunda
Axinella profunda is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Donkin Hill-vuurtoring
Die Donkin Hill-vuurtoring is 'n vuurtoring in die Donkin-reservaat in Gqeberha (voorheen Port Elizabeth). Die vuurtoring was in 1861 gebou, was onbeman en is sedert 1973 onaktief. Dit is in 1930 herbou en huisves tans 'n militêre museum. Die vuurtoringwagter se huis is nou 'n toeristeburo.
Chromiet
Chromiet is 'n kubiese mineraal met formule. Dit is die belangrikste chroomerts en word ook in Suid-Afrika aangetref as hoofbestanddeel van die gesteente chromitiet.
Chromiet het die spinelstruktuur en kan mengkristalreekse vorm met magnesiochromiet, magnetiet en herciniet wat almal dieselfde kristalstruktuur het.
Puma (genus)
Die Pumas (Puma)  is 'n roofdiergenus uit die Felidae-familie. Vanweë hul relatief klein liggaamsbou, behoort hulle aan die subfamilie van die kleiner katte. In hierdie genus, wat ook die Ou Wêreldse fossiele insluit, soos Puma pardoides uit die Eurasiese Pleistoseentydperk, bestaan daar twee spesies:
Die jaguarandi is voorheen onder Herpailurus geklassifiseer. Omrede molekulêre genetiese studies 'n noue verwantskap tussen hierdie twee katspesies bevind het, word alle nuwe klassifikasies onder Puma, as 'n gemeenskaplike genus, ingedeel.